CELEX: 62007TN0049
Language: sk
Date: 2007-02-20 00:00:00
Title: Vec T-49/07: Žaloba podaná 20. februára 2007 – Fahas/Rada

28.4.2007   
            
            
               SK
            
            
               Úradný vestník Európskej únie
            
            
               C 95/43
            
         Žaloba podaná 20. februára 2007 – Fahas/Rada
   (Vec T-49/07)
   (2007/C 95/90)
   Jazyk konania: nemčina
   Účastníci konania
   
      Žalobca: Sofiane Fahas (Milkendorf, Nemecko) (v zastúpení: F. Zillmer, advokát)
   
      Žalovaná: Rada Európskej únie
   Návrhy žalobcu
   
               —
            
            
               zrušiť rozhodnutie Rady 2002/848/ES z 28. októbra 2002, ktorým sa vykonáva článok 2 ods. 3 nariadenia (ES) č. 2580/2001 o určitých obmedzujúcich opatreniach zameraných proti určitým osobám a subjektom s cieľom boja proti terorizmu a ktorým sa ruší rozhodnutie 2002/460/ES, ktorým Rada vypracovala aktualizovaný zoznam osôb, skupín a subjektov, na ktoré sa použije toto nariadenie, a všetky medzičasom prijaté rozhodnutia Rady Európskej únie vrátane rozhodnutia 2006/1008/ES z 21. decembra 2006, ktoré je účinné k dnešnému dňu, v rozsahu, v akom sa týkajú žalobcu,
            
         
               —
            
            
               určiť, že sa všetky uvedené rozhodnutia vrátane rozhodnutia 2006/1008/ES z 21. decembra 2006 nepoužijú vo vzťahu k žalobcovi,
            
         
               —
            
            
               nariadiť Rade Európskej únie, aby žalobcovi zaplatila náhradu utrpenej ujmy, ktorej výška sa ponecháva na posúdenie Súdu, najmenej však 2 000 eur,
            
         
               —
            
            
               zaviazať žalovanú na náhradu trov konania.
            
         Žalobné dôvody a hlavné tvrdenia
   Žalobca svojou žalobou napáda rozhodnutie 2006/1008/ES (1) a všetky predchádzajúce rozhodnutia vrátane rozhodnutia 2002/848/ES (2) v rozsahu, v akom je výslovne uvedený v napadnutom texte.
   Žalobca na odôvodnenie svojej žaloby žalobca uvádza najmä to, že bolo porušené jeho právo na obhajobu, ako aj jeho právo na účinnú súdnu ochranu. Okrem toho nie je rozhodnutie 2006/1008/ES odôvodnené a porušuje teda článok 253 ES.
   
      (1)  Rozhodnutie Rady 2006/1008/ES z 21. decembra 2006, ktorým sa vykonáva článok 2 ods. 3 nariadenia (ES) č. 2580/2001 o určitých obmedzujúcich opatreniach zameraných proti určitým osobám a subjektom s cieľom boja proti terorizmu (Ú. v. ES L 379, s. 123; Mim, vyd. 18/001, s. 207).
   
      (2)  Rozhodnutie Rady 2002/848/ES z 28. októbra 2002, ktorým sa vykonáva článok 2 ods. 3 nariadenia (ES) č. 2580/2001 o určitých obmedzujúcich opatreniach zameraných proti určitým osobám a subjektom s cieľom boja proti terorizmu a ktorým sa ruší nariadenie 2002/460/ES [neoficiálny preklad] (Ú. v. ES L 295, s. 12).